NG Kerk leiers se verwerping van die Reformasie | hier staan ek
NG Kerk leiers se verwerping van die Reformasie
Slabber le Cornu skryf ‘n goeie artikel op sy blog hier: http://proregno.com/2013/05/27/die-pous-arminianisme-en-vir-wie-het-christus-gesterwe/
Vir wie het Christus gesterwe?
Dr Ben du Toit het tydens sy tug ondersoek beweer dat mense wat nie van Jesus gehoor het nie, gered kan word. Tydens die ondersoek het een van die ondersoekliggaam se lede Romeine 2 (buite konteks!!!) aangehaal om te beweer dat God na mense wie nie die Evangelie gehoor het nie se harte sal kyk op die oordeelsdag om te besluit of hulle gered sal word of nie.
Dus is 1) geloof nie noodwendig nodig vir redding nie en 2) is werke dan die grond van redding.
En toe beweer Prof Nelus Niemandt dat Dr du Toit se leerstellings “binne die raamwerk van die NG Kerk val”.
Lees asb Slabber se volledige artikel om te sien hoe ver van die Gereformeede Bybelse geloof hierdie mense gedwaal het.
Ek katenpyst die laaste paragraaf van Slabber se artikel hier in:
If it be, then Christ suffered the punishment due unto it, or He did not. If He did, why must that hinder them more than their other sins for which He died? If He did not, He did not die for all their sins!”
5 thoughts on “NG Kerk leiers se verwerping van die Reformasie”
Google ‘n bietjie JH van Wyk se “Insufficientia? In gesprek met die Reformatoriese tradisie en M.A. Kruger oor die (on-)genoegsaamheid van die Godsopenbaring in die skepping, onderhouding en regering” .
Iewers rondom die jaar 2003 was die standpunt van prof. Kruger oor die vraag of ’n mens deur die openbaring in die natuur tot saligmakende geloof kan kom, en of dit teenoor die Gereformeerde Belydenisskrifte staan, redelik in die nuus in die Gereformeerde kerk.
Die openbaring in die natuur is volgens Paulus genoegsaam om ons te verdoem, maar dit is slegs wanneer die Heilige Gees Christus aan ons openbaar dat ons tot reddende geloof kan kom. Dit is die hele punt van Romeine 1-3!
Hierby kom die verbond en die uitverkiesing: God maak seker dat Sy uitverkorenens die Evangelie sal hoor. Lees maar Romeine 10!
Wanneer mens die leer van verlossing uit genade alleen en deur geloof alleen verwerp, stort die hele Reformatoriese teologie in duie.
Kan mense gered word wat volgens ons nog nooit die geleentheid gehad het om goeie nuus te hoor nie?
In feitlik ontoeganklike lande is daar verskeie moslem liberaliste en fundamentaliste aan wie Jesus verskyn het om hulle na die skrifte te lei, of wat vanuit die verwysing in die Koran die skrifte gaan ondersoek het, om Jesus te kon ontmoet. Hy het vir hulle ‘n vaste fondament geword, waarop mens in vryheid kan bou. Kyk byvoorbeeld op die net na hoe Abdel Rahman die reguit pad ontdek het. Of kyk na die videos oor how Lord Jesus changed radical muslim Khalil’s life”. Dis wat radikaal beteken.
Ook westerse gelowiges wat in daardie lande werk, mag nie ‘n woord uiter nie. Daar is geen vrye pers of oop gesprek nie; jy kan jou lewe verloor as jy net ‘n vraag antwoord. En ons – wat maak ons met die skat van groot waarde, waartoe ons elke dag toegang het? ‘n Vriend van my is byvoorbeeld nou die anderdag deur ‘n moslemvrou uit ’n “ontoeganklike” land gevra of hy bereid is om haar vriend te word.
05/06/2013 at 10:00 pm
Ek self het ‘n Iranese vrou (Haar naam is Zarri Ramezani) in die 80’s ontmoet aan wie Jesus persoonlik verskyn het, Homself aan haar openbaar het en vir haar gesê het “volg My.” Ek was teenwoordig waar hierdie vrou in ‘n saal vol vyandige Moslem mans opgestaan het en aan hulle die Evangelie verkondig het. Dit was merkwaardig.
Maar: Sy het in Jesus geglo!
Die Bybel (en dus die belydenisskrifte) LAAT GEEN RUIMTE DAARVOOR dat mense gered kan word buite om ‘n bewuste geloof in Jesus Christus nie. God red mense deur bewuste geloof in Jesus Christus, op geen ander manier nie.
Dit is nie ek wat so sê nie, dit is die Bybel, en dus God.
Onthou dat dit direk aansluit by die verbond en die uitverkiesing. As iemand nooit in sy lewe van Jesus gehoor het nie en dus nie in Hom kon glo nie beteken dit hy is nie uitverkies nie. (Ek weet die Arminiaanse broers gaan hieroor ontsteld wees – die vraag is egter of jy bereid is om die Woord te glo of nie.)
Dr Ben du Toit verwerp met sy ontkenning van hierdie geopenbaarde feit een van die pilare van die Evangelie: “Uit genade alleen is julle gered, deur geloof, en dit nie uit julle self nie, maar dit is ‘n gawe van God!”
06/06/2013 at 6:14 am
Kan mense gered word wat nog nooit van Jesus gehoor het nie? Nee, tensy Hy homself aan hulle openbaar. So word die antwoord ja, in Sy genade is dit moontlik dat hulle wel Sy woorde hoor.